CELEX: 32015D1984
Language: sl
Date: 2015-11-03 00:00:00
Title: Izvedbeni sklep Komisije (EU) 2015/1984 z dne 3. novembra 2015 o določitvi okoliščin, formatov in postopkov priglasitve v skladu s členom 9(5) Uredbe (EU) št. 910/2014 Evropskega parlamenta in Sveta o elektronski identifikaciji in storitvah zaupanja za elektronske transakcije na notranjem trgu (notificirano pod dokumentarno številko C(2015) 7369) (Besedilo velja za EGP)

5.11.2015   
            
            
               SL
            
            
               Uradni list Evropske unije
            
            
               L 289/18
            
         IZVEDBENI SKLEP KOMISIJE (EU) 2015/1984
   z dne 3. novembra 2015
   o določitvi okoliščin, formatov in postopkov priglasitve v skladu s členom 9(5) Uredbe (EU) št. 910/2014 Evropskega parlamenta in Sveta o elektronski identifikaciji in storitvah zaupanja za elektronske transakcije na notranjem trgu
   
      
         (notificirano pod dokumentarno številko C(2015) 7369)
      
   
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 910/2014 Evropskega parlamenta in Sveta z dne 23. julija 2014 o elektronski identifikaciji in storitvah zaupanja za elektronske transakcije na notranjem trgu in o razveljavitvi Direktive 1999/93/ES (1) ter zlasti člena 9(5) Uredbe,
   ob upoštevanju naslednjega:
   
               (1)
            
            
               Priglasitev shem elektronske identifikacije s strani držav članic je predpogoj za vzajemno priznavanje sredstva elektronske identifikacije.
            
         
               (2)
            
            
               Sodelovanje pri interoperabilnosti in varnosti shem elektronske identifikacije zahteva poenostavljene postopke. Ker sodelovanje med državami članicami, kot je določeno v členu 12(6) Uredbe (EU) št. 910/2014 in podrobneje urejeno v Izvedbenem sklepu Komisije (EU) 2015/296 (2), že zdaj zahteva uporabo angleškega jezika, bi morala enaka rešitev za namene priglasitve shem elektronske identifikacije olajšati doseganje interoperabilnosti in varnosti shem. Vendar pa prevajanje že obstoječe dokumentacije ne bi smelo povzročiti nerazumnega bremena.
            
         
               (3)
            
            
               Sheme lahko vključujejo več izdajateljev sredstva elektronske identifikacije in/ali več ravni zanesljivosti. Vendar bi morala biti priglasitev zaradi jasnosti in pravne varnosti v obliki enega samega postopka z ločenimi obrazci za priglasitev za vsakega izdajatelja sredstva elektronske identifikacije in/ali vsako stopnjo zanesljivosti.
            
         
               (4)
            
            
               Organizacija shem elektronske identifikacije v državah članicah se razlikuje in vključuje subjekte javnega in zasebnega sektorja. Čeprav bi moral biti namen obrazca za priglasitev, da se navedejo čim natančnejše informacije, med drugim o različnih organih ali subjektih, ki so vključeni v postopek elektronske identifikacije, njegov cilj ne bi smel biti npr. navajanje vseh lokalnih skupnosti, kadar so vključene v postopek. V navedenem primeru bi morala biti v zadevnem polju obrazca za priglasitev opredeljena raven vključenega organa ali subjekta.
            
         
               (5)
            
            
               Zagotovitev opisa shem elektronske identifikacije pred priglasitvijo drugim državam članicam, kot je določeno v členu 7(g) Uredbe (EU) št. 910/2014, je predpogoj za vzajemno priznavanje sredstev elektronske identifikacije. Obrazec za priglasitev iz tega izvedbenega akta bi se moral uporabljati v okviru zagotavljanja opisa sheme drugim državam članicam, da se omogoči medsebojni strokovni pregled iz člena 10(2) Izvedbenega sklepa (EU) 2015/296.
            
         
               (6)
            
            
               Rok, do katerega Komisija objavi obvestilo v skladu s členom 9(3) Uredbe (EU) št. 910/2014, bi se moral šteti od dneva, ko je obrazec predložen v popolni obliki. Obrazec za priglasitev se ne bi smel šteti za popolnega, če mora Komisija zahtevati dodatne informacije ali pojasnila.
            
         
               (7)
            
            
               Za zagotovitev enotne uporabe obrazca za priglasitev je ustrezno, da Komisija zagotovi smernice za države članice, zlasti v zvezi s tem, ali spremembe obrazca za priglasitev lahko zahtevajo ponovno priglasitev.
            
         
               (8)
            
            
               Ukrepi iz tega sklepa so v skladu z mnenjem odbora iz člena 48 Uredbe (EU) št. 910/2014 –
            
         SPREJELA NASLEDNJI SKLEP:
   Člen 1
   Cilj
   V skladu s členom 9(5) Uredbe (EU) št. 910/2014 ta sklep določa okoliščine, formate in postopke priglasitev shem elektronske identifikacije Komisiji.
   Člen 2
   Jezik priglasitve
   1.   Jezik priglasitve je angleški. Obrazec za priglasitev iz člena 3(1) se izpolni v angleškem jeziku.
   2.   Brez poseganja v odstavek 1 države članice niso dolžne prevesti podporne dokumentacije iz točke 4.4 Priloge, kadar bi to povzročilo nerazumno breme.
   Člen 3
   Postopek in formati priglasitve
   1.   Priglasitev se opravi elektronsko v formatu, ki je skladen z obrazcem iz Priloge.
   2.   Kadar shema vključuje več odgovornih izdajateljev sredstva elektronske identifikacije in/ali pokriva več ravni zanesljivosti, se točka 3.2 in/ali, kadar je to ustrezno, točka 4.2 obrazca za priglasitev iz Priloge izpolni ločeno za vsakega izdajatelja sredstva elektronske identifikacije in/ali vsako raven zanesljivosti.
   3.   Kadar organi, stranke, subjekti ali organi, ki jih je treba priglasiti z obrazcem iz Priloge, zlasti stranke, ki upravljajo postopek registracije enoličnih identifikacijskih podatkov osebe ali izdajatelji sredstva elektronske identifikacije, delujejo na podlagi enakih pravil in uporabljajo popolnoma enake postopke, zlasti kadar so regionalni ali lokalni organi, se uporabljajo naslednja posebna pravila:
   
               (a)
            
            
               obrazec za priglasitev se lahko izpolni le enkrat za vse take stranke;
            
         
               (b)
            
            
               obrazec za priglasitev se lahko izpolni z informacijami, ki so potrebne za opredelitev funkcijske ali teritorialne organizacijske ravni.
            
         4.   Komisija potrdi prejem priglasitve po elektronski poti.
   5.   Komisija lahko zahteva dodatne informacije ali pojasnila v naslednjih okoliščinah:
   
               (a)
            
            
               obrazec za priglasitev ni pravilno izpolnjen;
            
         
               (b)
            
            
               v obrazcu ali podporni dokumentaciji je očitna napaka;
            
         
               (c)
            
            
               opis sheme elektronske identifikacije pred priglasitvijo ni bil zagotovljen drugim državam članicam v skladu s členom 7(g) Uredbe (EU) št. 910/2014.
            
         6.   Kadar se zahtevajo dodatne informacije ali pojasnila iz odstavka 5, se priglasitev šteje za popolno le, kadar so take dodatne informacije ali pojasnila predloženi Komisiji.
   Člen 4
   Naslovniki
   Ta sklep je naslovljen na države članice.
   
      V Bruslju, 3. novembra 2015
      
         
            Za Komisijo
         
         Günther OETTINGER
         
            Član Komisije
         
      
   
   
      (1)  UL L 257, 28.8.2014, str. 73.
   
      (2)  Izvedbeni sklep Komisije (EU) 2015/296 z dne 24. februarja 2015 o določitvi postopkovne ureditve za sodelovanje med državami članicami na področju elektronske identifikacije v skladu s členom 12(7) Uredbe (EU) št. 910/2014 Evropskega parlamenta in Sveta o elektronski identifikaciji in storitvah zaupanja za elektronske transakcije na notranjem trgu (UL L 53, 25.2.2015, str. 14).
   
      PRILOGA
      
         OBRAZEC ZA PRIGLASITEV SHEME ELEKTRONSKE IDENTIFIKACIJE NA PODLAGI ČLENA 9(5) UREDBE (EU) št. 910/2014
      
      (vstavite ime države članice) Evropski komisiji priglašuje shemo elektronske identifikacije, ki se objavi na seznamu iz člena 9(3) Uredbe (EU) št. 910/2014 in potrjuje naslednje:
      
                  —
               
               
                  predložene informacije v tej priglasitvi so skladne z informacijami, ki so bile sporočene mreži za sodelovanje v skladu s členom 7(g) Uredbe (EU) št. 910/2014, in
               
            
                  —
               
               
                  shema elektronske identifikacije se lahko uporablja za dostop do najmanj ene storitve, ki jo zagotavlja organ javnega sektorja v/na (vstavite ime države članice).
               
            
         Datum
      
      
         [elektronski podpis]
      
      1.   Splošne informacije
      
      
                  Naziv sheme (če obstaja)
               
               
                  Raven oz. ravni zanesljivosti (nizka, srednja ali visoka)
               
            
                   
               
               
                   
               
            2.   Organ oz. organi, pristojni za shemo
      
      
                  Ime organa oz. organov
               
               
                  Poštni naslov(-i)
               
               
                  E-naslov(-i)
               
               
                  Telefonska št.
               
            
                   
               
               
                   
               
               
                   
               
               
                   
               
            3.   Podatki o zadevnih strankah, subjektih in organih (kadar je strank, subjektov ali organov več, prosimo, da v skladu s členom 3(2) in (3) navedete vse.
      
      3.1   Subjekt, ki upravlja postopek registracije enoličnih identifikacijskih podatkov osebe
      
      Ime subjekta, ki upravlja postopek registracije enoličnih identifikacijskih podatkov osebe.
      3.2   Izdajatelj sredstva elektronske identifikacije
      
      
                  Ime izdajatelja sredstva elektronske identifikacije z navedbo, ali gre za izdajatelja v skladu s členom 7(a)(i), (ii) ali (iii) Uredbe (EU) št. 910/2014.
               
            
                   
               
            
                  Člen 7(a)(i) ☐
               
               
                  Člen 7(a)(ii) ☐
               
               
                  Člen 7(a)(iii) ☐
               
            3.3   Stranka, ki opravi postopek avtentikacije
      
      Ime stranke, ki opravi postopek avtentikacije
      3.4   Nadzorni organ
      
      Ime nadzornega organa
      
         (Navedite ime oz. imena, kadar je to ustrezno.)
      
      4.   Opis sheme elektronske identifikacije
      
      Dokumente lahko priložite za vsakega od naslednjih opisov.
      
                  (a)
               
               
                  Na kratko opišite shemo, vključno z okoliščinami, v katerih deluje, in njeno področje uporabe.
               
            
                  (b)
               
               
                  Kadar je to ustrezno, navedite dodatne značilnosti, ki se lahko na podlagi sheme zagotavljajo za fizične osebe, če to zahteva zanašajoča se stranka.
               
            
                  (c)
               
               
                  Kadar je to ustrezno, navedite dodatne značilnosti, ki se lahko na podlagi sheme zagotavljajo za fizične osebe, če to zahteva zanašajoča se stranka.
               
            4.1   Veljavna ureditev nadzora, odgovornosti in upravljanja
      
      4.1.1   Veljavna ureditev nadzora
      
      Opišite ureditev nadzora sheme v zvezi z naslednjim:
      
         (kadar je to ustrezno, informacije vključujejo vloge, odgovornosti in pooblastila nadzornega organa iz točke 3.4, in subjekt, kateremu poroča. Če nadzorni organ ne poroča organu, pristojnemu za shemo, navedite popolne podatke o subjektu, kateremu poroča.)
      
      
                  (a)
               
               
                  Ureditev nadzora, ki velja za izdajatelja sredstva elektronske identifikacije.
               
            
                  (b)
               
               
                  Ureditev nadzora, ki velja za stranko, ki opravi postopek avtentikacije.
               
            4.1.2   Veljavna ureditev odgovornosti
      
      Na kratko opišite veljavno nacionalno ureditev odgovornosti za naslednje primere:
      
                  (a)
               
               
                  Odgovornost države članice na podlagi člena 11(1) Uredbe (EU) št. 910/2014.
               
            
                  (b)
               
               
                  Odgovornost izdajatelja sredstva elektronske identifikacije na podlagi člena 11(2) Uredbe (EU) št. 910/2014.
               
            
                  (c)
               
               
                  Odgovornost stranke, ki opravi postopek avtentikacije na podlagi člena 11(3) Uredbe (EU) št. 910/2014.
               
            4.1.3   Veljavna ureditev upravljanja
      
      Opišite ureditev za začasno razveljavitev ali preklic celotne sheme elektronske identifikacije, avtentikacije ali njenih ogroženih delov.
      4.2   Opis sestavnih delov sheme
      
      Opišite, kako so bili izpolnjeni naslednji elementi Izvedbene uredbe Komisije (EU) 2015/1502 (1), da se doseže raven zanesljivosti sredstva elektronske identifikacije na podlagi sheme, ki se priglašuje Komisiji:
      
         (vključite morebitne sprejete standarde)
      
      4.2.1   Prijava
      
      
                  (a)
               
               
                  Vloga in registracija
               
            
                  (b)
               
               
                  Dokazovanje in preverjanje identitete (fizična oseba)
               
            
                  (c)
               
               
                  Dokazovanje in preverjanje identitete (pravna oseba)
               
            
                  (d)
               
               
                  Povezava med sredstvi elektronske identifikacije fizičnih in pravnih oseb
               
            4.2.2   Upravljanje sredstev elektronske identifikacije
      
      
                  (a)
               
               
                  Značilnosti in zasnova sredstev elektronske identifikacije (vključno s podatki o izdajanju varnostnih potrdil, kadar je to ustrezno)
               
            
                  (b)
               
               
                  Izdaja, dostava in aktiviranje
               
            
                  (c)
               
               
                  Začasna razveljavitev, preklic in ponovno aktiviranje
               
            
                  (d)
               
               
                  Podaljšanje in zamenjava
               
            4.2.3   Avtentikacija
      
      Opišite mehanizem avtentikacije, vključno s pogoji dostopa do avtentikacije za zanašajoče se stranke, ki niso organi javnega sektorja.
      4.2.4   Upravljanje in organizacija
      
      Opišite upravljanje in organizacijo naslednjih vidikov:
      
                  (a)
               
               
                  Splošne določbe o upravljanju in organizaciji
               
            
                  (b)
               
               
                  Objavljena obvestila in uporabniške informacije
               
            
                  (c)
               
               
                  Upravljanje informacijske varnosti
               
            
                  (d)
               
               
                  Vodenje evidence
               
            
                  (e)
               
               
                  Prostori in osebje
               
            
                  (f)
               
               
                  Tehnični nadzor
               
            
                  (g)
               
               
                  Skladnost in revizija
               
            4.3   Zahteve glede interoperabilnosti
      
      Opišite, kako so izpolnjene zahteve glede interoperabilnosti in minimalne tehnične zahteve glede varnostnih standardov delovanja na podlagi Izvedbene uredbe Komisije (EU) 2015/1501 (2). Navedite in priložite morebitne dokumente z dodatnimi podatki o skladnosti, kot na primer mnenje mreže za sodelovanja, zunanje revizije itd.
      4.4   Podporna dokumentacija
      
      Na tem mestu navedite vso predloženo podporno dokumentacijo in opredelite, na katere zgornje elemente se nanaša. Vključite vso nacionalno zakonodajo, ki zadeva zagotavljanje elektronske identifikacije v zvezi s to priglasitvijo. Predložite angleško različico ali prevod v angleški jezik, kadar sta na voljo.
      
         (1)  Izvedbena uredba Komisije (EU) 2015/1502 z dne 8. septembra 2015 o določitvi minimalnih tehničnih specifikacij in postopkov za ravni zanesljivosti za sredstva elektronske identifikacije v skladu s členom 8(3) Uredbe (EU) št. 910/2014 Evropskega parlamenta in Sveta o elektronski identifikaciji in storitvah zaupanja za elektronske transakcije na notranjem trgu (UL L 235, 9.9.2015, str. 7).
      
         (2)  Izvedbena uredba Komisije (EU) 2015/1501 z dne 8. septembra 2015 o interoperabilnostnem okviru v skladu s členom 12(8) Uredbe (EU) št. 910/2014 Evropskega parlamenta in Sveta o elektronski identifikaciji in storitvah zaupanja za elektronske transakcije na notranjem trgu (UL L 235, 9.9.2015, str. 1).